**МАЛЫН ГАРАЛТАЙ ТҮҮХИЙ ЭДИЙН БОЛОВСРУУЛАХ**

**ҮЙЛДВЭРЛЭЛИЙГ ДЭМЖИХ ЗАРИМ АРГА ХЭМЖЭЭНИЙ ТУХАЙ” МОНГОЛ УЛСЫН ИХ ХУРЛЫН ТОГТООЛЫН ХЭРЭГЦЭЭ, ШААРДЛАГЫГ УРЬДЧИЛАН**

**ТАНДАН СУДАЛСАН ТУХАЙ ТАЙЛАН**

# **ЕРӨНХИЙ МЭДЭЭЛЭЛ**

“Алсын хараа-2050”, “Шинэ сэргэлтийн бодлого”, Засгийн газрын 2020-2024 оны үйл ажиллагааны хөтөлбөр зэрэг Монгол Улсын урт болон дунд хугацааны бодлогод боловсруулах үйлдвэрлэл, тэр дундаас мал аж ахуйн гаралтай түүхий эдийн боловсруулах үйлдвэрлэлийг байгальд ээлтэй байдлаар хөгжүүлэх, түүхий эдийн боловсруулалтын түвшнийг дээшлүүлэх, нэмүү өртөг шингэсэн бүтээгдэхүүний үйлдвэрлэл, экспортыг нэмэгдүүлэх, аж үйлдвэрийн салбарын эрх зүйн орчныг боловсронгуй болгож, үйлдвэрлэл эрхлэх таатай нөхцөлийг бүрдүүлэх зорилт тусгагдсан.

Аж үйлдвэрийн салбарт үйл ажиллагаа явуулж байгаа аж ахуйн нэгж байгууллагаас 6,314 (80.5 хувь) нь боловсруулах үйлдвэрлэлийн салбарт үйл ажиллагаа явуулж байна. Үүнээс хөнгөн үйлдвэрийн салбар нь ноос ноолуур, арьс шир, мод, модон тавилга, оёмол бүтээгдэхүүн, хувцас үйлдвэрлэл, хэвлэл, сав баглаа боодол, дахин боловсруулах, гоо сайхан, ахуйн химийн нийт 3,200 гаруй аж ахуй нэгж үйл ажиллагаа явуулж, 44,000 орчим хүн ажиллаж байна.

Аж үйлдвэрийн салбарын нийт үйлдвэрлэл 2022 онд 43.7 их наяд төгрөг болж, өмнөх оноос 8.6 (24.4 хувиар) их наяд төгрөгөөр, 2018 оноос 16.3 (59.7%) их наяд төгрөгөөр тус тус өссөн байна. Үүнд боловсруулах үйлдвэрлэлийн салбар 2.8 (25.6%) их наяд төгрөгөөр өссөн байна.

Хөнгөн үйлдвэрлэлийн салбар 2023 онд нийтдээ 484.8 сая ам долларын экспорт, 1,077.5 сая ам долларын импорт хийсэн байна.

*Хөнгөн үйлдвэрийн салбарын экспорт, импорт /сая ам.долл/*

|  |  |  |
| --- | --- | --- |
| Барааны нэр | Экспорт | Импорт |
| 2018он | 2019 он | 2020 он | 2021он | 2022он | 2023он | 2018 он | 2019 он | 2020 он | 2021он | 2022он | 2023он |
| Нэхмэл, нэхмэлийн бүтээгдэхүүн | 409.8 | 434.6 | 279.5 | 370.7 | 489.7 | 451.2 | 90.2 | 85.0 | 85.8 | 103.7 | 133.8 | 150.7 |
| Арьс ширэн түүхий эд болон боловсруулсан арьс, шир, ангийн үс, эдгээрээр хийсэн эдлэл | 17.0 | 14.1 | 7.4 | 6.4 | 5.2 | 4.7 | 8.3 | 7.1 | 5.0 | 6.4 | 9.3 | 9.5 |
| Гутал, малгай, төрөл бүрийн бусад зүйл | 2.3 | 2.5 | 1.8 | 2.2 | 2.1 | 3.2 | 19.9 | 19.8 | 17.8 | 24.6 | 35.1 | 36.2 |
| Мод, модон эдлэл | 0.3 | 0.6 | 0.3 | 0.1 | 0.3 | 0.3 | 34.0 | 43.5 | 43.4 | 67.3 | 81.7 | 79.5 |
| Цаас болон картон, тэдгээрээр хийсэн бүтээгдэхүүн | 0.04 | 0.05 | 0.04 | 0.03 | 0.3 | 0.1 | 61.6 | 56.4 | 58.1 | 64.3 | 98.1 | 78.4 |
| Хуванцар болон түүгээр хийсэн зүйлс | 1.6 | 1.3 | 1.6 | 1.2 | 10.2 | 21.8 | 226.8 | 260.3 | 226.8 | 260.2 | 345.2 | 359.6 |
| **Нийт** | **431.04** | **453.15** | **290.64** | **380.63** | **507.8** | **484.8** | **440.8** | **472.1** | **436.9** | **526.5** | **703.2** | **1,077.5** |

Хөнгөн үйлдвэрлэлийн салбар 2023 онд нийтдээ 484.8 сая ам долларын экспорт хийсний 93 хувь буюу 451.2 сая ам долларыг нэхмэлийн буюу ноос, ноолуурын салбарын бүтээгдэхүүн эзэлж байна.

Мөн онд нийтдээ 1,077.5 сая ам долларын импорт хийсэн ба импортын дийлэнх хувь буюу 52 хувийг мод, цаас, хуванцар, түүгээр хийсэн эдлэл буюу мод, хэвлэл, сав баглаа боодлын үйлдвэрлэлийн бүтээгдэхүүн эзэлж байна

Хөнгөн үйлдвэрийн экспортын гол бүтээгдэхүүн болох ноос, ноолууран бүтээгдэхүүний экспорт 2020 онд олон улсад тархсан Ковид-19 цар тахалтай холбоотойгоор уналттай байсан бол Засгийн газрын 2021 оны 42 дугаар тогтоолоор баталсан “Эрүүл мэндээ хамгаалж, эдийн засгаа сэргээх 10 их наядын цогц төлөвлөгөө”-г хэрэгжүүлсний үр дүнд богино хугацаанд сэргээд байна.

Ноолуурын экспортыг биет хэмжээгээр авч үзвэл угаасан ноолуурын экспорт 2023 онд 5,449.1 тн (263,9 сая. ам.долл) болж өмнөх оноос 15 хувиар буурсан бол самнасан ноолуурын экспорт 1,001.1 тн (95.9 сая. ам.долл) болж өмнөх оноос тоо хэмжээгээр 16.8 хувиар, үнийн дүнгээр 3.1 хувиар өссөн байна.

Манай улс жилд дунджаар 49.8 мян.тонн ноос, ноолууран түүхий эд бэлтгэх нөөцтэй байна. Үүнээс хонины ноос 37.0 мян.тонн, ямааны ноолуур 10.0 мян.тонн, тэмээний ноос 2.0 мян.тонн, сарлагийн хөөвөр 400 тонн байна.

Түүхий эдийн ашиглалтыг авч үзвэл сарлагийн хөөврийн бэлтгэл 20 гаруй хувьтай, бусад түүхий эдийн бэлтгэл 100% байна.

Ноос, ноолуурын боловсруулалтын түвшин харилцан адилгүй байна. Үүнд:

* Ямааны ноолуурын 70 гаруй хувь нь угаасан, 10 орчим хувь нь самнасан, 20 орчим хувь нь бэлэн бүтээгдэхүүн,
* Тэмээний ноосны 70 хувь нь угаасан, 20 хувь нь самнасан, 10 хувь нь бэлэн бүтээгдэхүүн,
* Хонины ноосны 75 нь хувь угаасан, 25 хувь нь бэлэн бүтээгдэхүүн;
* Сарлагийн хөөвөр 100% бэлэн бүтээгдэхүүн болж байна.

Ноос, ноолууран түүхий эд дундаас 100% эцсийн бүтээгдэхүүн болдог сарлагийн хөөврийн нөөцийн ашиглалт 20 гаруйхан хувьтай байсан тул сарлагийн хөөврийн бэлтгэлийн хэмжээг нэмэгдүүлэх, малчдын орлогыг нэмэгдүүлэх зорилгоор Монгол Улсын Их Хурлаас 2023 оны 87 тогтоол баталсан ба 2024 оноос эхлэн малчдын бэлтгэсэн сарлагийн хөөврийн нэг кг тутамд 10,000 төгрөгийн урамшуулал олгоно.

Өнөөгийн байдлаар ноос, ноолуур боловсруулах үйлдвэрлэлийн дараах үйлдвэрлэлийн хүчин чадал суурилагдсан байна. Үүнд:

* Угаах 47 үйлдвэрт 101.0 мян.тонн ноос, ноолуур угаах;
* Хялгас ялгах 50 үйлдвэрт 11.9 мян.тонн хялгасыг нь ялгасан буюу самнасан ноолуур гаргах;
* Ээрмэлийн 18 үйлдвэрт 3 мян.тонн ээрмэл гаргах;
* Сүлжих, нэхэх эцсийн бэлэн бүтээгдэхүүн үйлдвэрлэгч цогцолбор 14, жижиг дундын 100 гаруй үйлдвэрт 5.3 сая ширхэг сүлжмэл бүтээгдэхүүн, 2.5 сая метр нэхмэл бүтээгдэхүүн үйлдвэрлэх;
	+ Хивсний 2 үйлдвэрт 1.6 сая метр хивс үйлдвэрлэх;
	+ Нэхээсгүй эдлэл үйлдвэрлэх 3 үйлдвэрт 3.5 сая метр
	+ Ноосон бордооны 1 үйлдвэрт 3 мян.тонн ноосон бордоо үйлдвэрлэх;
	+ Ноосон дулаалгын 4 үйлдвэрт 0.8 мян.метр дулаалгын материал үйлдвэрлэх;
	+ Шивмэл эсгийний 3 үйлдвэрт 1.2 сая метр шивмэл эсгий үйлдвэрлэх;
	+ Эсгийн 160 гаруй цехэд 4.6 сая метр эсгий үйлдвэрлэх хүчин чадал тус тус суурилагдсан байна.

Монгол Улсын Их Хурлын 2022 оны 19 дүгээр тогтоол, Монгол Улсын Их Хурлын Үйлдвэржилтийн бодлогын байнгын хорооны 2021 оны 02 дугаар тогтоол, Засгийн газрын 2022 оны 380 дугаар тогтоол батлагдаж, 2024 оны 07 дугаар сарын 01-ний өдрөөс эхлэн самнасан ноолуур экспортлох техникийн зохицуулалт хийсэнтэй холбогдуулан 2022, 2023 онуудад нийт 15 үйлдвэрт 4163 тонн хүчин чадал бүхий ноолуурын хялгас ялгах тоног төхөөрөмж шинээр суурилагдсан байна. Үүнээс 2022 онд 3 үйлдвэрт 297 тонн, 2023 онд 12 үйлдвэрт 3,866 тонн хялгас ялгах хүчин чадал суурилагджээ.

Өнөөгийн байдлаар Улаанбаатар хотод байрлах 45, орон нутагт байрлах 5 нийт 50 хялгас ялгах үйлдвэрт 11.9 мян.тонн самнасан ноолуур гаргах өөрөөр хэлбэл 23.8 мян.тонн түүхий ноолуурыг угаагаад самнах хүчин чадал суурилагдаж, манай улс ноолуураа дотооддоо бүрэн самнах боломж бүрдсэн.

Цаашид ноолуурын боловсруулалтын түвшний шат ахиулж, ээрэх үйлдвэрлэлийн хөрөнгө оруулалтыг дэмжих дотоодын сүлжмэлийн үйлдвэрүүдийг ээрмэлээр хангах арга хэмжээг авах шаардлагатай байна.

Манай улс жилд дунджаар 18 сая ширхэг арьс, ширэн түүхий эдийн нөөц байгаагаас 9.1 сая ширхэг хонины арьс, 7.4 сая ширхэг ямааны арьс, 09 сая ширхэг үхрийн шир, 0.6 сая ширхэг адууны шир бэлтгэх нөөц байна.

Арьс шир боловсруулах салбарт нийт 14.9 сая ширхэг арьс ширийг хагас боловсруулах, 700 мян.ширхэг бодын шир, 1.7 сая ширхэг богийн арьс ширийг гүн боловсруулах хүчин чадал суурилагдсан байна.

Цаашид арьс шир боловсруулах салбарт гүн боловсруулах үйлдвэрлэлийн хүчин чадлыг нэмэгдүүлэх, байгаль орчинд ээлтэй, шинэ дэвшилтэт технологийн нэвтрүүлэх шаардлагатай байна.

Бэлэн бүтээгдэхүүний үйлдвэрүүдийн хувьд жилдээ 20 мян.ширхэг савхин хувцас, 20 мянган ширхэг нэхий хувцас, 5 сая ширхэг нэхий бээлий болон 500 мянган ширхэг хос гутлыг тус тус үйлдвэрлэх хүчин чадал суурилагдсан байна.

“Алсын хараа-2050”, “Шинэ сэргэлтийн бодлого” Монгол Улсын урт болон дунд хугацааны бодлогод тусгагдсаны дагуу түүхий эдийн нөөцөд түшиглэн арьс шир, ноос, ноолуур боловсруулах үйлдвэрлэлийн хүчин чадлыг нэмэгдүүлэхээр үйлдвэрлэл, технологийн паркийг бүсчлэн хөгжүүлэхээр ажиллаж байна.

Эхний ээлжид баруун бүсэд “Шинэ Ховд” ҮТП, төвийн бүсэд “Дархан арьс ширний цогцолбор”, Улаанбаатарт “Эмээлт” эко аж үйлдвэрийн парк, Говийн бүсэд “Говьсүмбэр мал аж ахуй шинжлэх ухааны үйлдвэрлэл, технологийн парк”, Зүүн бүсэд “Дорнод хөдөө аж ахуйн үйлдвэрлэл, технологийн парк”-уудыг байгуулахаар тус тус төлөвлөн ажиллаж байна.

Мал аж ахуйн гаралтай түүхий эдийн боловсруулалтын түвшнийг сайжруулж, нэмүү өртөг шингэсэн бүтээгдэхүүний үнэ цэнийг нэмэгдүүлэх хүрээнд баруун бүсэд “Шинэ Ховд” үйлдвэрлэл, технологийн паркийг байгуулахаар дэд бүтцийн бүтээн байгуулалтын ажил хийгдэж байна.

Тус үйлдвэрлэл, технологийн паркт жилд 1 сая ширхэг арьс шир, 3 мян.тонн ноос, 300 тонн ноолуур боловсруулах хүчин чадал бүхий 25 үйлдвэр байгуулахаар төлөвлөж, паркийн авто зам, цахилгаан, дулаан, холбоо, инженерийн шугам сүлжээ зэрэг дэд бүтцийн 5 багц ажлын бүтээн байгуулалтыг 2023 онд эхлүүлж, 2024 онд дуусгахаар төлөвлөн ажиллаж байна.

Сүүлийн жилүүдэд гаднын томоохон худалдан авагчид түүхий эд бүтээгдэхүүнийг худалдан авахдаа чанараас гадна байгаль орчинд ээлтэй байх, малын тавлаг байдлыг хангасан байх гэдэг шаардлагыг ихээхэн анхаардаг болсон.

Монгол ноолуурын чанарт тулгуурлан “Монголын хаан ширхэгт” бүтээгдэхүүний стандартыг баталсан ба уг стандартын шаардлага хангасан хамгийн нарийн микронтой, сайн чанарын ноолуурыг баталгаажуулж, гэрчлэх тэмдэгт олгох ажлыг салбарын мэргэжлийн холбоотой хамтран хэрэгжүүлж байна

Мөн монгол орны бэлчээрийн мал аж ахуй, ялангуяа монгол малчдын дунд байгаа өвөрмөц арга ажиллагааг мал, амьтны эрх чөлөөний нийтлэг зарчим, орчин цагийн органик үйлдвэрлэлд тавигдах шаардлагатай уялдуулах, текстилийн үйлдвэрлэлд байгаль орчинд ээлтэй үйлдвэрлэлийг нэвтрүүлэх зорилгоор “Хариуцлагатай нүүдэлчин зохистой дадлыг хэрэгжүүлэхэд тавих шаардлагууд” болон “Текстилийн тогтвортой үйлдвэрлэл” зохистой дадлын стандартуудыг боловсруулан үндэсний стандартаар баталсан.

Энэхүү стандартуудын шаардлагыг хангасан малчид, хоршоод, үйлдвэрлэгчдийг баталгаажуулах ажлыг баталгаажуулалтын эрх бүхий байгууллагуудаар баталгаажуулах ажлыг дэмжин хэрэгжүүлж байна.

Цаашид дээрх стандартуудын шаардлага хангасан, тохирлын баталгаатай бүтээгдэхүүн, үйлдвэрлэлийг тууштай дэмжих замаар мал аж ахуй болон боловсруулах үйлдвэрлэлийг байгальд ээлтэй байдлаар хөгжүүлэх боломжтой юм.

Монгол Улсын Засгийн газраас ноолуур боловсруулах үндэсний үйлдвэрүүдийн өрсөлдөх чадварыг нэмэгдүүлж, улмаар түүхий эдийг үнийн уналтаас хамгаалах, үнэ тогтворжуулах зорилгоор түүхий эд бэлтгэлд зориулан хөнгөлөлттэй зээлийг олгож байна

Засгийн газрын 2021 оны 42 дугаар тогтоолоор баталсан “Эрүүл мэндээ хамгаалж, эдийн засгаа сэргээх 10 их наядын цогц төлөвлөгөө”-ний хүрээнд 2021 онд ноос, ноолуурын 42 үйлдвэрт 98.1 тэрбум, арьс ширний 9 үйлдвэрт 13.2 тэрбум, 2022 онд 33 үйлдвэрт 134.9 тэрбум, арьс ширний 8 үйлдвэрт 7.1 тэрбум, Засгийн газрын 2023 оны 64 дүгээр тогтоолын дагуу ноолуур бэлтгэлийн зориулалтаар 34 аж ахуйн нэгжид 169.1 тэрбум төгрөгийн зээлийг тус тус олгосон байна.

Монгол Улсын Их Хурал, Засгийн газраас гаргасан тогтоол шийдвэр, хөнгөлөлттэй зээлийн үр дүнд ноос, ноолуурын салбарт 528, арьс ширний салбарт 101 ажлын байр шинээр нэмэгдэж, үйлдвэрлэлийн хүчин чадал нэмэгдэж, тухайлбал хялгас ялгах үндэсний үйлдвэрүүдийн хүчин чадал 1800 тонн, ээрэх үйлдвэрийн хүчин чадал 160 тонноор нэмэгдсэн байна. Мөн түүхий ноолуурын үнэ 2023 онд 2022 онтой харьцуулахад 15-20 хувийн өсөлттэй байсан. Самнасан ноолуурын экспорт тогтвортой өсөлттэй байна.

Өнөөдөр дэлхий даяар бидний ашиглаж байгаа байгалийн эх үүсвэрийн хэрэглээ, гаргаж байгаа хог хаягдлын хэмжээ нь дэлхийн нөөц, чадавхаас үлэмж хэтрээд байна. Үүнийг экологийн ул мөр гэдэг ойлголтоор тайлбарлавал эх дэлхий бидний хэрэглээг гүйцэж үйлдвэрлэж амжихгүй байгаа буюу хүн төрөлхтний хэрэглээг нэг биш 1,5 дэлхий хангахаар нөхцөл үүсээд байна (Global Footprint Network report, 2014 он). Энэхүү хэтийдсэн хэрэглээнээс болоод даян дэлхийн эко систем доройтож, биологийн олон төрөл зүйл алдагдаж улмаар эх дэлхийн нэг жилийн туршид үйлдвэрлэх нөөц баялгийн хэмжээ болон хог хаягдлыг шингээх чадавх зогсолтгүй буурч байна. Хүн төрөлхтний экологийн сөрөг ул мөр жил бүр өсөж байна. Эдгээр асуудлуудыг шийдвэрлэх үүднээс 2015 онд НҮБ-ын Ерөнхий Ассамблейн 70 дугаар чуулганы үеэр “Тогтвортой Хөгжлийн Зорилтууд (ТХЗ)”-ыг баталсан. ТХЗ-д нийгэм, эдийн засаг, байгаль орчин гэсэн үндсэн гурван хүчин зүйлд тулгуурлан, харилцан шүтэлцээтэй үйлдэл, үйл ажиллагаагаар хангах ба дэлхийн улс орнууд, улс орон бүрийн төр, хувийн хэвшил, иргэн бүр хамтдаа хөгжих, хөгжлөөс хэн ч үлдэх, хоцрох ёсгүйг онцолжээ. Өөрөөр хэлбэл ТХЗ-ын үндсэн үзэл санаа нь өнөө үеийн хэрэгцээг хангахдаа ирээдүй үеийн хэрэгцээгээ хангах боломжийг хязгаарлахгүй байх буюу тогтвортой хөгжих явдал юм.

# **НЭГ. АСУУДАЛД ДҮН ШИНЖИЛГЭЭ ХИЙСЭН БАЙДАЛ**

## **Асуудлыг тодорхойлж, асуудлын мөн чанар, цар хүрээг тогтоосон байдал**

Сүүлийн жилүүдэд өндөр хөгжилтэй орны хэрэглэгчид байгаль орчинд ээлтэй, тогтвортой үйлдвэрлэл болон гарал үүсэл тодорхой бүтээгдэхүүний худалдан авалт руу хандаж байгаа энэ үед ноос, ноолуур, сарлаг, тэмээний ноос, арьс ширэн бүтээгдэхүүний үйлдвэрлэлийг бодлогоор дэмжих нь малчдын орлогыг өсгөх боломж болохын зэрэгцээ Монгол Улсын байгаль орчин, өв соёлыг хамгаалан хадгалахад өндөр ач холбогдолтой юм.

Улмаар чанарыг бэхжүүлэх, олон улсын стандартыг дагаж мөрдсөнөөр экспортыг өсгөх, Монголын компаниудын өрсөлдөх чадварыг дээшлүүлэх, шинэ хөрөнгө оруулалтыг татахад чухал ач холбогдолтой байна.

Монгол Улсын Их Хурлаас “Алсын хараа-2050” Монгол Улсын урт хугацааны хөгжлийн бодлогыг баталж, Монгол Улс 2050 онд нийгмийн хөгжил, эдийн засгийн өсөлт, иргэдийн амьдралын чанараар Азид тэргүүлэгч орнуудын нэг болох алсын харааг дэвшүүлжээ.

Дэлхийн текстилийн ширхэгтийн нийт үйлдвэрлэлийн хэмжээ 2021 онд 109 сая тонн байгаагаас амьтны гаралтай ширхэгт 1.7 хувь, үүнээс 1.5 хувийг ноосон ширхэгт, 0.02 хувийг ямааны ноолууран ширхэгт эзэлж байна.

Энэхүү ховор онцлог ширхэгт болох ноолуурын нөөцийн 48 орчим хувийг Монгол улс, 50 орчим хувийг БНХАУ, үлдсэн хувийг нь Иран, Афганистан, Казахстан зэрэг улсууд бэлтгэж дэлхийн зах зээлд нийлүүлдэг.

Монгол Улс нь дэлхийн ноолуурын 50 орчим хувийг үйлдвэрлэдэг бөгөөд нийт ноолуурынхаа 70-80 хувийг зөвхөн угаагаад БНХАУ-д экспортолдог байсан бол 2024 оны 07 дугаар сарын 01-ний өдрөөс эхлэн ноолуураа угаасан бус бүрэн самнаж экспортлох шийдвэрийг Монгол Улсын Их Хурал, Засгийн газраас гаргаж, техникийн зохицуулалт баталсан.

Цаашид ноосны хялгас ялгах, ноос, ноолуурын ээрэх, сүлжих, нэхэх үйлдвэрлэлийн хүчин чадлыг нэмэгдүүлэх, өндөр бүтээмжтэй, эрчим хүчний хэмнэлттэй, дэвшилтэт технологийг үйлдвэрлэлд нэвтрүүлэхэд дэмжлэг үзүүлэх шаардлагатай байна.

“Үндэсний үйлдвэрлэгчдийг дэмжих, ажлын байр нэмэгдүүлэх зарим арга хэмжээний тухай” Улсын Их Хурлын 2011 оны 30 дугаар тогтоолоор хонь, тэмээний ноос бэлтгэж, үндэсний үйлдвэрт тушаасан малчин, мал бүхий этгээдэд 2011 оноос хойш нийт 268.1 тэрбум төгрөгийн мөнгөн урамшуулал олгосон байна.

Ноосонд урамшуулал олгосноор ноосны салбарт шинэ нэр төрлийн бүтээгдэхүүн үйлдвэрлэл тухайлбал, ноосон дулаалга, ноосон бордоо, ноосны хялгасыг нь ялгаж сүлжмэл, нэхмэл бүтээгдэхүүн үйлдвэрлэл нэмэгдсэн хэдий ч тус салбарын эдийн засагт үзүүлэх хувь нэмэр болон ноосны боловсруулалтын түвшин төдийлөн сайн өсөөгүй байна.

Мөн “Малчид, үндэсний үйлдвэрлэгчдийг дэмжих зарим арга хэмжээний тухай” Улсын Их Хурлын 2012 оны 74 дүгээр тогтоолоор арьс, шир бэлтгэж, үндэсний үйлдвэрт тушаасан малчин, мал бүхий этгээдэд 2013 оноос хойш нийт 77.0 тэрбум төгрөгийн мөнгөн урамшуулал олгосон байна.

Өнөөгийн байдлаар арьс ширний нөөцийн 30 хүрэхгүй хувийг үндэсний боловсруулах үйлдвэрт нийлүүлэгдэж байна. Тухайлбал жилд 3.4 сая ширхэг арьс ширэнд хагас боловсруулалт, 1.2 сая ширхэг арьс ширэн гүн боловсруулалт, нийт 4.6 сая ширхэг нь боловсруулагдаж, 13.4 сая ширхэг арьс ширийг боловсруулж чадахгүй байна.

Үндэсний үйлдвэрүүдийн боловсруулсан арьс, ширээр, гутал, цүнх, хувцас, савхин эдлэл үйлдвэрлэж байгаа боловч гадаад зах зээлийн хэрэгцээ шаардлага, түүхий эдийн гэмтлээс шалтгаалан үндэсний үйлдвэрүүдийн худалдан авах хэмжээ бага байгаагаас түүхий эдийн үнэ сүүлийн 10 жил нэмэгдээгүй нь малчдын орлогод сөргөөр нөлөөлж байна.

Өнөөгийн арьс ширний бэлтгэл, урамшууллын тогтолцоог өөрчлөн мах төхөөрөх үйлдвэрүүдээр дамжуулан арьс ширээ бэлтгэх замаар нядалгааны үеийн арьс, ширний гэмтлийг бууруулах, махны үйлдвэрт нийлүүлсэн малын эрүүл мэнд, гарал үүслийг мөшгөн малын амьд байх үеийн гэмтлийг хянах, улмаар түүхий эд, бүтээгдэхүүний чанарыг сайжруулах боломж бүрдэнэ.

Иймд арьс шир бэлтгэсэн малчдад олгож буй урамшууллыг малчдад шууд өгөх бус, мал төхөөрөх үйлдвэрүүдтэй холбох, уг үйлдвэрүүд нь эрүүл, чанартай мал нийлүүлсэн малчдаа урамшуулдаг тогтолцоо руу урамшууллын бодлогыг чиглүүлэх нь зүйтэй байна.

Малын бие махбодын биологийн болон гадна орчны физик, механик, химийн нөлөөллөөс арьсанд үүссэн өөрчлөлт гэмтэл нь арьс, ширний таваарлаг чанар, үнэлгээг бууруулж, бүтээгдэхүүн үйлдвэрлэхэд бэрхшээл учруулдаг.

 Бэлтгэгдэж буй арьс ширний дийлэнх их хэмжээний гэмтэлтэй байгаа нь нэг талаас эцсийн бүтээгдэхүүний үнэ цэнийг бууруулаад зогсохгүй нөгөө талаас боловсруулалтын зардлыг нэмэгдүүлдэг.

Малын амьд байхад үүссэн гэмтэл малын үс ноосонд далдлагдаж байдаг учир боловсруулагдаагүй арьсны чанар тодорхойлох үед сайн ажиглагдахгүй, харин арьс, ширний үйлдвэрт боловсруулах явцад илрэн гарч бүтээгдэхүүний чанар, гарцыг бууруулдаг.

Хүнс, хөдөө аж ахуй, хөнгөн үйлдвэрийн судалгаа хөгжлийн төвийн 2021 оны судалгаанаас үзвэл бог малын арьсанд хачиг, хамууны гэмтэл үүнээс гадна шивээний гэмтэл, харин адууны ширэнд тамганы сорви их байсан байна.

Иймд бог малыг бүрэн эрүүлжүүлэх, мал сүргийнхээ арьсанд механик гэмтэл үүсгэхгүй байх талаар малчдад сургалт хийх шаардлагатай байна.

Түүнчлэн 2025 оноос хэрэгжиж эхлэх махны техникийн зохицуулалттай уялдуулан мал төхөөрөх үйлдвэрүүд, арьс шир боловсруулах үйлдвэрүүдийн хамтын ажиллагааг сайжруулах замаар арьс ширний нядалгааны үеийн гэмтлийг бууруулах боломжтой юм.

Нөгөөтээгүүр арьс ширний гүн боловсруулалтын хүчин чадлыг нэмэгдүүлэх, байгаль орчинд ээлтэй, орчин үеийн дэвшилтэт технологийг үйлдвэрлэлд нэвтрүүлэх шаардлагатай байна.

Хөнгөн үйлдвэрийн салбарын эрхзүйн орчин дутмаг, түүхий эдийн болон бүтээгдэхүүний чанар, бэлтгэл болон ханган нийлүүлэлтийн тогтолцоо сул, эргэлтийн болон хөрөнгө оруулалтын зээлийн нөхцөл муу, мэргэжлийн хүний нөөцийн дутагдал, урамшууллын бодлого оновчгүй зэрэг тулгамдсан асуудал байна.

Сүүлийн жилүүдэд шинээр батлагдсан зарим хууль тогтоомжийг дагаад хөнгөн үйлдвэрийн салбарын мэргэшсэн, зөвлөх, тэргүүлэх инженерүүдийг сурган баталгаажуулж, гэрчилгээжүүлэх ажлууд орхигдсон, түүхий эдийн урамшууллын бодлогыг өөрчлөн сайжруулах боломжгүй байгаа зэрэг нь тус салбарын тулгамдсан асуудлыг улам нэмэгдүүлсээр байна.

Мөн ижил нэрийн барааны импорт болон худалдааны хяналтын тогтолцоо байхгүйгээс дотоод зах зээлээ хамгаалж чадахгүй байгаа төдийгүй хэрэглэгчдийг төөрөгдүүлж, иргэд эдийн засгийн хувьд хохирч байна. Энэ байдал нь үйлдвэрлэгчдийн бүтээгдэхүүн хөгжүүлэлтэд ч саад болж байна.

Харин хөнгөн үйлдвэрийн бусад салбарын хувьд өөр өөрийн онцлог давуу чанартай, технологийн хувьд эрс ялгаатай үйлдвэрлэл бөгөөд тэдгээрийн зарим нь зах зээлийн зарчмаараа хөгжих боломжтой.

Иймд хөнгөн үйлдвэрийн салбар, тэр дундаас мал аж ахуйн гаралтай түүхий эдийн боловсруулах үйлдвэрлэлийг Монгол Улсын хөгжлийн урт болон дунд хугацааны бодлогод нийцүүлэн хөгжүүлэх, нэмүү өртөг бүтээх, эцсийн бүтээгдэхүүн үйлдвэрлэлийг төрөөс дэмжих шаардлагатай байгаа ба дараах чиглэлээр оновчтой арга хэмжээг авч хэрэгжүүлэх нь зүйтэй байна. Үүнд:

1. Хөнгөн үйлдвэрийн салбарын эрх зүй, санхүү, хөрөнгө оруулалт, татварын таатай, тогтвортой орчныг бүрдүүлэх чиглэлээр;
2. Байгаль орчин, мал амьтанд ээлтэй, өндөр чанартай түүхий эд бэлтгэл, түүний гарал үүсэл, чанарын мөшгөх тогтолцоог дэмжих чиглэлээр;
3. Үйлдвэрлэлийн хүчин чадал, түүний ашиглалтыг нэмэгдүүлэх, байгальд ээлтэй дэвшилтэт техник, технологийг нэвтрүүлэх чиглэлээр;
4. Хүний нөөцийг бэлтгэх, мэргэшүүлэх, чадавхжуулах, тогтвор суурьшилтай ажиллуулах, ажлын байрыг хадгалах, нэмэгдүүлэх нөхцөлийг бүрдүүлэх чиглэлээр.

Мал аж ахуйн үйлдвэрлэлээс гаралтай түүхий эдийн боловсруулах үйлдвэрлэлийг дэмжих, тулгарч буй асуудлыг шийдвэрлэх хамгийн оновчтой хувилбарыг тогтоохдоо Засгийн газрын 2016 оны 59 дүгээр тогтоолын 1 дүгээр хавсралтаар баталсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ыг баримтлан хууль, тогтоомжийн хэрэгцээ шаардлагыг тодорхойлов.

## **Тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээд**

Дээр тодорхойлсон цар хүрээтэй холбоотойгоор дараах нийгмийн бүлэг, иргэд, аж ахуйн нэгж, байгууллага болон бусад этгээдийн эрх, хууль ёсны ашиг сонирхол хөндөгдөж байна гэж үзлээ.

Эрх, хууль ёсны ашиг сонирхол нь хөндөгдөх бүлэг

|  |  |  |
| --- | --- | --- |
| Д/д | Эрх ашиг нь хөндөгдөх бүлэг | Нөлөөлж буй хэлбэр  |
|  | Хэрэглэгчид | Олон улсын болон Монгол Улсын стандартын шаардлага хангасан брэнд, нэр хүндтэй бүтээгдэхүүнүүдийг үйлдвэрлэн, маркетингийг хөгжүүлснээр дотоод, гадаадын хэрэглэгчдийн хэрэгцээ, шаардлага хангагдаж, сэтгэл ханамж нэмэгдэнэ.Хуурамч бүтээгдэхүүнээс хамгаалагдах хэрэглэгчийн эрх ашиг хангагдана.Мал ах ахуй болон боловсруулах үйлдвэрлэлийг байгаль орчинд ээлтэй байдлаар хөгжүүлснээр байгаль орчинд ялгарч буй хүлэмжийн хий багасаж, цаг агаарын дулаарал, байгалийн гамшигт байдал буурахад нөлөөлөх, байгалийн нөөцийг хэмнэх, нөөцийн хүртээмж сайжирна. |
| 2 | Боловсруулах үйлдвэрлэл эрхлэгчид | Үйлдвэрлэл, борлуулалт, экспорт нэмэгдэх, зах зээлээ тэлэх боломж бүрдэх ба ингэснээр цаашид тогтвортой хөгжих боломж нээгдэнэ. |
| 3. | Боловсруулах үйлдвэрийн ажилтан, ажилчид | Ажлын байран дээрээ тасралтгүй суралцаж, ур чадвар, бүтээмж нь нэмэгдэж, тогтвортой ажиллах орчин нөхцөл бий болж, хувь хүний тогтвортой, үр бүтээлтэй ажиллах сонирхол дээшилж, орлого, ашигтай ажлын байртай байна. |
| 4. | Жижиг, дунд үйлдвэрлэл /ЖДҮ/ эрхлэгчид | ЖДҮ эрхлэгчид кластераар хөгжих боломж бүрдэн, үйлдвэрлэл нэмэгдэж, орлого, ашиг өснө. |
| 5. | Түүхий эд бэлтгэн нийлүүлэгчид | 298 мянган малчдын үйлдвэрлэсэн түүхий эд нь эдийн засгийн эргэлтэд орж, орлого тогтворжиж, ашиг сайжирна. |
| 6. | Судалгаа, шинжилгээний байгууллага | Зах зээлийн эрэлт хэрэгцээг судлах, тогтоох, үйлдвэрлэсэн бүтээгдэхүүнийг олон улсын стандартад нийцүүлэх баталгаажуулах чадавх сайжирч, туршлага хуримтлуулан, гадаад зах зээлд өрсөлдөх чадвар нь сайжирч, хүлээн зөвшөөрөхүйц хэмжээнд өсөж хөгжинө. |
| 7. | Сургалтын байгууллага | Эрэлт хэрэгцээнд нийцсэн хүний нөөцөөр тасралтгүй хангах боломж бүрдэж үйл ажиллагаагаа өргөжүүлнэ. |
| 8. | Мэргэжлийн холбоод | Үйлдвэрлэл, борлуулалт, экспортыг өсгөхөд чиглэсэн төрийн зарим чиг үүргийг гүйцэтгэнэ. Мэргэжлийн холбоод дэлхийн жишигт хүрч хөгжинө. |
| 9. | Засгийн газар | Тогтвортой үйлдвэрлэл хөгжсөнөөр НҮБ-ын Тогтвортой хөгжлийн зорилт-2030, Алсын хараа-2050 бодлогод туссан салбарын зорилт, зорилгууд хэрэгжинэ. Монгол Улсын болон олон улсын стандартад тэнцсэн бүтээгдэхүүний үйлдвэрлэл өсөж, ажлын байр нэмэгдэж, хадгалагдаж, экспортод эзлэх хувь өссөнөөр эдийн засагт эерэг нөлөө бий болно. |

## **1.3. Асуудал үүссэн шалтгаан, нөхцөл**

Дор дурдсан тулгамдсан багц асуудал хөнгөн үйлдвэрлэлийн тэргүүлэх салбар болох мал аж ахуйн гаралтай түүхий эдийн боловсруулах үйлдвэрлэлийг хөгжүүлэхэд саад болж байна. Үүнд:

*1.Эрх зүйн орчин хангалтгүй.*

Хөнгөн үйлдвэрлэлийн салбарт хамаарах Хөрөнгө оруулалтын тухай хууль, Үйлдвэрлэл, технологийн паркийн эрхзүйн байдлын тухай хууль, Инновацын тухай хууль, Жижиг дунд үйлдвэрлэл, үйлчилгээг дэмжих тухай хууль, Хөдөө аж ахуйн биржийн тухай хууль, Хөдөлмөр эрхлэлтийг дэмжих тухай зэрэг хууль тогтоомж үйлчилж байгаа хэдий ч хөнгөн үйлдвэрийг хөгжүүлэхэд тулгамдсан дээрх асуудлыг төрийн бодлогоор дэмжих шалгуур, ангилал, арга хэлбэрийг эдгээр хуулиудаар тусгайлан зохицуулаагүй.

Захиргааны ерөнхий хууль 2015 оны 6-р сарын 15 нд шинэчлэн батлагдсан ба хөнгөн үйлдвэрийн зарим салбарт олгож байсан урамшууллын бодлого, хөнгөн үйлдвэрийн инженер техникийн ажилтнуудыг давтан сургаж, мэргэшлийн зэрэг олгох журам хүчингүй болсноор эдгээр төрийн дэмжлэг эрхзүйн зохицуулалтгүй болсон.

Ноос, ноолуур, арьс ширний үйлдвэрлэлийн улсын нийгэм, эдийн засагт үзүүлэх нөлөөлөл нь хөнгөн үйлдвэрийн бусад салбараас харьцангуй их байдгийг хүлээн зөвшөөрч төр, засгийн нэлээдгүй баримт бичигт тэргүүлэх чиглэл, экспортын баримтжаатай, импортыг орлох гэж томьёолж төрөөс дэмжихээр тусгасан байдаг хэдий ч эдгээр үйлдвэрлэлийн бүтээмж, боловсруулалтын түвшин, хөгжилд тодорхой ахиц дэвшил гарахгүй байна. Өөрөөр хэлбэл, дотоод, гадаад зах зээлийн хэрэгцээ, шаардлагаас хоцрогдолтой хэвээр байна.

“Стратегийн нөөцийн бараа, материалын нэр, төрөл батлах” тухай Улсын Их Хурлын 2008 оны 30 дугаар тогтоолоор угаасан ноолуур, Засгийн газрын 2008 оны 83 дугаар тогтоолоор Монгол Улсын тэргүүлэх ач холбогдол бүхий салбарын жагсаалтад ноос, ноолуур, арьс ширний үйлдвэрлэл тус тус хамрагдсан хэдий ч бусад салбараас ялгарах дэмжлэг  өнөөг хүртэл тодорхойгүй хэвээр байна.

Түүнчлэн эдгээр салбарын бүтээгдэхүүнийг олон улсын стандартын шаардлагад нийцүүлэн үйлдвэрлэх, баталгаажуулах ажлуудыг хийж эхлүүлсэн хэдий ч дотоодын болон олон улсын зах зээлд сурталчлан таниулах, цар хүрээг нь тэлэхэд төрийн дэмжлэг, бодлогын уялдаа хангалттай бус байна.

*2.**Өртөг шингээгүй, хагас боловсруулсан байдлаар экспортод гардаг түүхий эдийн тоо хэмжээ буурахгүй байна.*

* Түүхий эдийн бэлтгэлийн тогтолцоо бүрдээгүй, Хөдөө аж ахуйн биржийн тухай хуулийн хэрэгжилт хангалтгүй, хуульд тусгагдсан зарим зохицуулалт хийгддэггүй.
* Экспортын татваргүй хагас боловсруулсан ноос, ноолуур арьс ширний экспорт өндөр байна.

Ноос, ноолууран бүтээгдэхүүний экспорт

|  |  |  |  |  |  |  |  |
| --- | --- | --- | --- | --- | --- | --- | --- |
| Нэр төрөл | 1997он | 1999он | 2005Он | 2010он | 2015он | 2020он | 2023он |
| Бохир/ угаасан ноолуур (тонн) | 824.6 | 799.5 | 381.3 | 3,103.9 | 4,988.2 | 6,339.8 | 5449 |
| Самнасан ноолуур (тонн) | 590.4 | 1,168.3 | 919.2 | 976.5 | 558.9 | 259.9 | 1,001 |

Угаасан ноолуурын экспорт 1997 он /824.6 тн/-той харьцуулбал 6.6 дахин *(Хүснэгт 2)* өссөн байна. Энэ нь экспортод гаргах ноолуурын экспортын татварыг Дэлхийн худалдааны байгууллага /ДХБ/-ын өмнө хүлээсэн үүргийн дагуу шатлан халсантай холбоотой.

Түүхий эдийн экспортын хэмжээг бууруулах чиглэлээр Хөдөө аж ахуйн биржээр бүртгэн түүхий эдийг арилжих, арьс ширний техникийн зохицуулалт батлах зэрэг арга хэмжээнүүдийг авч байсан хэдий ч эргэлтийн хөрөнгийн дутагдал, боловсруулах үйлдвэрийн чадавх сул болон улс төрийн нөхцөл байдал зэрэг хүчин зүйлээс хамаарч хэрэгжилт хангалтгүй байгаа нь ямар ч нөхцөлд дагаж тогтвортой мөрдөх хууль эрхзүйн орчин дутагдалтай байгааг нотолж байна.

Арьс, ширэн бүтээгдэхүүний экспорт

|  |  |  |  |
| --- | --- | --- | --- |
| **Барааны нэр** | **нэгж** | Экспорт | Импорт |
| 2022 он | 2023 он | 2022 он | 2023 он |
| Тоо хэмжээ | Үнийн дүн | Тоо хэмжээ | Үнийн дүн | Тоо хэмжээ | Үнийн дүн | Тоо хэмжээ | Үнийн дүн |
| Боловсруулаагүй арьс шир | мян.ш | 224.8 | 1,518.1 | 1,032.6 | 2,354.1 | 2.0 | 8.3 | 0.02 | - |
| Боловсруулсан арьс шир | мян.дм | 172,641.8 | 3,929.5 | 109,531.8 | 2,758.4 | 8,806.7 | 1,123.3 | 10,748.5 | 1,094.7 |
| Арьс ширэн бэлэн бүтээгдэхүүн | -  | - | 483.6 | - | 605 | - | 8,084.1 | - | 8,427.1 |

Гүн боловсруулалтын дамжлагын хүчин чадал хангалтгүй, эргэлтийн болон хөрөнгө оруулалтын зээлийн нөхцөл муу, зээлийн хугацаа богино, барьцаа хөрөнгийн шаардлага өндөр байгаа нь сэргэх боломж олгохгүй байна.

Гүн боловсруулалтын үйлдвэрийг экспортын тоо хэмжээнээс хамаарсан дэмжлэг байдаггүй.

1. *Хяналт зохицуулалтгүй гаднын орц бүхий бүтээгдэхүүний импортын нөлөөлөл*
* Импортын ээрмэл, нэхмэл, боловсруулсан арьс, тэдгээрээр хийсэн бүтээгдэхүүний үйлдвэрлэл, худалдаа, импортод тавих хяналтын тогтолцоо байхгүй.
* Импортын ижил төрлийн хувцас, бүтээгдэхүүн зах зээлд зохицуулалт, хяналтгүйгээр маш хямд үнээр борлуулагдаж байгаа нь дотоодын үйлдвэрийн барааны борлуулалт, нэр хүндэд нөлөөлж байна.
* Хэрэглэгч дотооддоо үйлдвэрлэсэн бүтээгдэхүүнийг таньж хэрэглэх боломжгүй, зөвхөн хуурамч шошго хаягт итгэсэн хэвээр байна.

*3.Малын гаралтай түүхий эдийг эдийн засгийн эргэлтэд оруулахад чухал үүрэг бүхий ноос, ноолуур, арьс, ширний үйлдвэрлэлийг тогтвортой хөгжүүлэх нөхцөл бүрдээгүй.*

Дээр дурдсан эрх зүйн орчны нөхцөл байдлаас гадна малын тоо толгойн өсөлттэй холбоотой түүхий эдийн нөөц нэмэгдсэн хэдий ч түүхий эд үнэгүйдэж байгаа нь эдгээр түүхий эдийн боловсруулалтын түвшнийг ахиулах, экспортыг өсгөж, эдийн засгийг солонгоруулах, ажлын байрыг хадгалан нэмэгдүүлж, улс орны нийгмийн чухал хэсгийг авч явах, замаар улсын төсөвт орох валютын нөөцийг нэмэгдүүлэхэд тэргүүлэх ач холбогдол бүхий ноос, ноолуур, арьс ширний салбарыг хөгжүүлэхэд түлхэц дэмжлэг хангалтгүй байна.

Манай улс 2023 оны эцэст 64.6 сая толгой мал тоолуулсан бол энэ жилийн өвөлжилт, хаваржилтын хүндрэлтэй байдлаас шалтгаалан 2024 оны 04 дүгээр сарын 17-ны өдрийн байдлаар 6.9 сая толгой мал, үүнээс 0.003 сая тэмээ, 0.38 сая адуу, 0.6 сая үхэр, 3.7 сая толгой хонь, 2.3 сая толгой ямаа тус тус хорогдоод байна.

Иймд хөнгөн үйлдвэрлэлийн салбарын экспортын гол бүтээгдэхүүн ноос, ноолуурын бэлтгэлийн хэмжээ буурч байгаатай холбогдуулан нөөцийг дотооддоо бүрэн ашиглах, нэмүү өртөг шингэсэн бүтээгдэхүүний үйлдвэрлэлийг нэмэгдүүлэх замаар экспортын орлогыг бууруулах байх боломжтой юм.

Мөн сүүлийн жилүүдэд малын арьс, шир үнэгүйдэж хог дээр хаягддаг болсон. Энэ асуудлыг шийдвэрлэхэд төрийн бодлого зайлшгүй хэрэгтэй байна.(<https://www.montsame.mn/mn/read/235747>).

1. *Ажиллах хүчний нөөцийн дутагдалд орсон үйлдвэрлэл*

Хөнгөн үйлдвэрийн бүх салбарт нарийн мэргэжлийн ажилтан, инженер, техникийн ажилтны хангамж дутмаг, тогтвор суурьшил сул байгаа нь эрх зүйн орчин хангалтгүй байгаатай холбоотой байна.

Шинжлэх ухаан технологийн их сургуулийн багш, эрдэмтдийн /Ж.Туяацэцэг, Д.Энхтуяа, Д.Батбаяр/ 2019 онд хийсэн судалгаанаас үзвэл:

* 1997-2019 оны хооронд буюу сүүлийн 10 жилд арьс, ширэн бүтээгдэхүүн үйлдвэрлэлийн технологи мэргэжлээр 28, үүнээс жилд дунджаар 6 орчим оюутан төгсжээ. Харин загвар зохион бүтээлт мэргэжлээр 2005 оноос элсэлт авч эхэлснээс хойш нийт 93 хүн, 2018 онд 2, 2019 онд 3 оюутан тус тус төгссөн байна. Мөн хими технологи мэргэжлээр 2003-2018 оны хооронд элсэлт болон төгсөлт байхгүй, харин технологич мэргэжлээр энэ хооронд 86 хүн төгссөн байна.
* 2020 онд ноос, ноолуурын үйлдвэрүүдэд хийсэн аттестатчиллаар төгсөгчдийн тоог үйлдвэрлэлийн хүчин чадалд шаардагдах эрэлттэй харьцуулахад хангалтгүй тоо гэдгийг судлаачид онцолсон байна.
* 2016 оны судалгааны явцад нэхмэлийн чиглэлээр эрэлт өндөртэй 28 төрлийн мэргэжлийн ажилтан дутмаг байгааг судлахад тухайлбал Улаанбаатар хивс ХХК-д эдгээрээс 13 мэргэжил нь дутагдалтай байсан байна.
* Түүнчлэн үйлдвэрийн цех тасгийн гол үйл ажиллагаа, технологийг чиглүүлж, удирдаж байдаг анхан шатны удирдлага болох мастерууд нь мэргэжлийн бус хүмүүс байгааг уг судалгаагаар тогтоогджээ.
* Хөнгөн үйлдвэрийн бүх салбарт инженер техникийн ажилтан /ИТА/, мэргэжилтэй ажилтныг бэлтгэх талуудын хамтын ажиллагаа сул, эрэлт хэрэгцээний дагуу бэлтгэдэггүй, ажиллах хүчний тогтвор суурьшил муу байгаа талаар сүүлийн 8 жил үйлдвэрлэл эрхлэгчдээс санал гарч байгаа хэдий ч арга хэмжээ авагдаагүй байдаг.
* ИТА-ыг мэргэшүүлж, мэргэшсэн, тэргүүлэх, зөвлөх инженерийг бэлтгэдэг тогтолцоо 2015 онд батлагдсан Захиргааны тухай хуульд тусгагдсан зохицуулалтаас хамаарч хүчингүй болсон нь дээрх тулгамдсан асуудлыг улам нэмэгдүүлж байна.

Уул уурхай, олборлох үйлдвэрийн салбарын ажилтны цалин хөлс нь хөнгөн үйлдвэрийн цалингаас 2.2 дахин өндөр байгаа нь нөлөөлсөн гэж үзэх үндэслэлтэй.

Энэ байдалд дүгнэлт өгөхөд загвар зохион бүтээгч, нарийн мэргэжлийн инженер техникийн мэргэжилтнийг тэтгэлэгтэй болгох, үйлдвэрлэл өндөр хөгжсөн оронд сургах квотыг нэмэгдүүлэх тал дээр төрийн бодлого үгүйлэгдсээр байна

 Хүний нөөцийг сургах, тогтвор суурьшилтай ажиллахад түлхэц болох цалин хөлс, урамшууллын шинэлэг арга, аргачлалыг ашиглах, бүтээгдэхүүний чанартай уялдуулсан системүүдийг нэвтрүүлэх, түгээн дэлгэрүүлэх, урамшуулах тогтолцоо дутмаг байна.

# **ХОЁР. АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ**

Хэдийгээр хөнгөн үйлдвэрлэлийн салбарт хэд хэдэн хууль үйлчилж байгаа ч салбарын бодлогын баримт бичигт дурдсан тусгайлсан төрийн бодлогоор дэмжих шалгуур, ангилал, арга хэлбэрийг тодорхойлсон эрх зүйн орчин хэрэгтэй гэдэг нь асуудлын мөн чанар, цар хүрээг тогтоосон байдал**,** асуудлыг үүсгэж буй шалтгаан нөхцөлөөс харагдлаа.

Малын гаралтай түүхий эдээр үнэ цэнэ, инновац шингэсэн бүтээгдэхүүн үйлдвэрлэж эдийн засгийн эргэлтэд оруулах, Монгол Улсын тэргүүлэх ач холбогдол бүхий гэж бодлогын баримт бичиг, судалгаагаар тогтоогдсон салбарын үйлдвэрлэл, экспортыг дэмжих, импортын ижил нэрийн бүтээгдэхүүнд тавих хяналтыг сайжруулах, төрийн худалдан авалтыг нэмэгдүүлэх болон төр, төрийн бус, байгууллага, үйлдвэрлэгчдийн эрх, үүргийг хуулийн хүрээнд тодорхой болгох шаардлагатай нь тогтоогдсон. Энэ талаар салбарын эрдэмтэн, судлаачид, мэргэжилтнүүд, мэргэжлийн холбоод ч удаа дараагийн хэлэлцүүлэг, уулзалтын үеэр уламжилсаар ирсэн.

Экспортын бүтээгдэхүүний бүтцэд хийсэн дүн шинжилгээгээр экспортын барааны 97 хувь нь анхан шатны боловсруулалт хийсэн уул уурхайн болон технологийн агууламж багатай бүтээгдэхүүн байна. Үүн дотроос хөнгөн үйлдвэрийн тэргүүлэх салбар болох ноос, ноолуур, арьс, ширний экспорт 2023 онын байдлаар дөнгөж 3.0 хувийг эзэлж байгаа нь түүхий эдийн нөөцтэйгөө харьцуулахад маш чамлалттай үзүүлэлт юм.

Иймд аргачлалын 4-т заасны дагуу асуудлыг шийдвэрлэх зорилгыг дараах байдлаар тодорхойлж байна.

 **Ерөнхий зорилго**: Нэмүү өртөг шингэсэн эцсийн бүтээгдэхүүн үйлдвэрлэлийг дэмжих;

**Зорилт:** Энэ тогтоолын зорилт нь үнэ цэнэ шингэсэн, байгаль орчинд ээлтэй мал аж ахуйн гаралтай түүхий эд, бүтээгдэхүүний үйлдвэрлэлийг дэмжин хөгжүүлэх.

# **ГУРАВ. АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН**

# **ЭЕРЭГ БОЛОН СӨРӨГ ТАЛЫН ХАРЬЦУУЛСАН БАЙДАЛ**

Асуудлыг шийдвэрлэх боломжтой хувилбаруудыг тогтоож, Аргачлалын 5-д заасны дагуу зорилгод хүрэх байдал буюу *“Малын гаралтай түүхий эдийг эдийн засгийн эргэлтэд оруулах үнэ цэнэ шингэсэн ноос, ноолуур, арьс ширний тэргүүлэх ач холбогдолтой үйлдвэрлэлийг олон улсын жишигт нийцүүлэх, эцсийн бүтээгдэхүүний экспортыг нэмэгдүүлэх”* зорилгыг хангаж чадах эсэх, зардал, үр өгөөжийн харьцаа буюу хувилбарыг хэрэгжүүлэхтэй холбоотой гарах зардал, үзүүлэх эерэг өөрчлөлтийг харьцуулан судалж дараах дүгнэлтийг гаргалаа.

Асуудлыг зохицуулах хувилбарууд

|  |  |  |  |
| --- | --- | --- | --- |
| **Зохицуулалтын хувилбар** | **Зорилгод хүрэх байдал** | **Зардал, үр өгөөжийн харьцаа** | **Үр дүн** |
| 1.“тэг” хувилбар буюу шинээр зохицуулалт хийхээс татгалзах | Дээр тодорхойлсон асуудлууд нь одоогийн хүчин төгөлдөр хуульд зохицуулалт байхгүйгээс үүдэн гарч байгаа тул “тэг” хувилбар оновчгүй нь илэрхий. Асуудал байсаар байна. Зорилго хангагдахгүй.  | Нэмэлт зардал гарахгүй ч сөрөг үр дагавар нэмэгдэнэ. Түүхий эдийн экспорт буурахгүй, харин ажлын байрны тоо буурна. Түүхий эд үнэгүйднэ.  | Үр ашиг байхгүй. |
| 2.Хэвлэл, мэдээлэл болон бусад арга хэрэгслээр дамжуулан олон нийтийг соён гэгээрүүлэх; | Төсвийн хэмнэлтийн тухай хуулиар хориглосон боловч, сурталчлан таниулах ажлыг хүчтэй, зөв хийж чадвал стандартын шаардлага хангасан нэмүү өртөг шингэсэн эцсийн бүтээгдэхүүн үйлдвэрлэл, экспортыг нэмэгдүүлэх, салбарт шаардлагатай хүний нөөцийг татахад нөлөө үзүүлнэ. | Сурталчлан таниулах, соён гэгээрүүлэх ажилд зардал гаргаснаар чанар, стандартын шаардлага хангасан ээлтэй бүтээгдэхүүний үйлдвэрлэл нэмэгдэнэ. Залуучуудын салбарт ажиллах сонирхлыг өдөөж чадна.Гэхдээ дээр дурдсан асуудлыг цогцоор нь шийдвэрлэх боломжгүй. | Дээр дурдсан зарим асуудлыг шийдвэрлэхэд тодорхой үр дүнтэй. |
| 3.Зах зээлийн механизмаар дамжуулан төрөөс зохицуулалт хийх; | Төрөөс ноос, ноолуур, арьс, ширний салбарыг дэмжих бодлого, төсөл, хөтөлбөр хэрэгжүүлэх зэргээр зохицуулалт хийгдэж байгаа боловч үйлдвэрлэл, экспортын бүтцэд дорвитой өөрчлөлт гараагүй өнөөгийн дүр зураг хэвээр үргэлжилнэ.  | Одоогийн нөхцөл байдал өөрчлөгдөхгүй. Ажиллах хүчний дутагдалтай байдал, импортын барааны нөлөөлөл үргэлжилнэ. Малын гаралтай түүхий эд эдийн засгийн эргэлтийн хувь хэмжээ бага хэвээр байна.  | Үр ашиггүй. |
| 4.Төрөөс санхүүгийн интервенц хийх | Санхүүгийн интервенц хийх замаар тухайн асуудлыг шийдвэрлэх боломжгүй. | Зардал их хэмжээгээр шаардагдана. Үйлдвэрлэл эрхлэгчдийн бэлэнчлэх сэтгэлгээг нэмэгдүүлнэ. Асуудлыг үүсгэж байгаа гол шалтгааныг арилгаж чадах эсэх нь тодорхойгүй.  | Үр ашиггүй. |
| 5.Төрийн бус байгууллага, хувийн хэвшлээр тодорхой чиг үүргийг гүйцэтгүүлэх; | Мэргэжлийн холбоодыг чадавхжих боломжтой ч, тэдний гүйцэтгэх хянах, баталгаажуулах үйл явц нь өндөр үнэтэй тул үйлдвэрүүд баталгаажуулалт хийлгэх сонирхол багатай байна. | Нөхцөл байдал дорвитой өөрчлөгдөхгүй. | Үр ашиг бага. |
| 6.Захиргааны шийдвэр гаргах | Тусгайлсан эрх олгосон хууль зүйн зохицуулалт байхгүй учраас Захиргааны ерөнхий хуулийн 11 болон 59 дүгээр зүйлд заасан шийдвэр гаргах боломжгүй.  | Зардал гарахгүй, үр өгөөж байхгүй. | Үр ашиггүй. |
| 7.Хууль тогтоомжийн төсөл боловсруулах. | Хөнгөн үйлдвэрийн салбарын тэргүүлэх ач холбогдол бүхий үйлдвэрлэл (ноос, ноолуур, арьс, шир)-ийг дэмжих тухай тогтоолын төслийг боловсруулах замаар тулгамдсан асуудлыг шийдвэрлэх зохицуулалтуудыг тусгаж цогцоор нь шийдвэрлэх боломжтой. Мэргэжилтэй ажилтны хэрэгцээ хангагдана.  | Зардал гарах боловч энэ хувилбар нь асуудлыг үүсгэж байгаа гол шалтгааныг шийдвэрлэхэд чухал нөлөө үзүүлэх боломжтой.Олон улсын стандарт, чанарын шаардлага хангасан бүтээгдэхүүний үйлдвэрлэл, экспорт өснө. Гадаад валютын урсгал, татварын орлого нэмэгдэнэ. Ажлын байр нэмэгдэх ба хадгалагдана. | Үр ашигтай. |

Тэг хувилбар, иргэд, олон нийтийг хэвлэл, мэдээллийн хэрэгслээр ухуулга, сурталчилгаа хийх, зах зээлийн эдийн засгийн хэрэгслүүдийг ашиглан төрөөс зохицуулалт хийх, эсхүл төрөөс санхүүгийн интервенц хийх замаар тэргүүлэх ач холбогдол бүхий салбарт үүсээд байгаа тулгамдсан асуудлыг шийдвэрлэж, дэвшүүлсэн зорилгод хүрэх боломжгүй юм. Төрийн бус байгууллага, хувийн хэвшлээр тодорхой чиг үүргийг гүйцэтгүүлэх хувилбар нь тулгамдаад байгаа асуудлыг цогцоор нь шийдвэрлэхгүйгээс гадна шаардагдах санхүү, хөрөнгө оруулалтын дэмжлэгийг үзүүлэх боломжгүй тул тохирох хувилбар биш. Захиргааны шийдвэр гаргах эрх олгосон зохицуулалт хүчин төгөлдөр мөрдөгдөж байгаа эрх зүйн орчноор олгогдоогүй тул энэ хувилбараар асуудлыг шийдвэрлэх боломж байхгүй.

  Харин асуудлын мөн чанар, цар хүрээ болон нийгмийн хэрэгцээ шаардлагад нийцүүлэн дэвшүүлсэн зорилтод хүрэхийн тулд хөнгөн үйлдвэрийн салбарын тэргүүлэх ач холбогдол бүхий үйлдвэрлэл (ноос, ноолуур, арьс, шир)-ийг дэмжих тухай хууль, тогтоолын төслийг боловсруулах нь тулгамдсан асуудлыг шийдвэрлэх хамгийн үр нөлөөтэй хувилбар гэж үзлээ.

# **ДӨРӨВ. ЗОХИЦУУЛАЛТЫН ХУВИЛБАРЫН ҮР НӨЛӨӨГ**

# **ТАНДАН СУДАЛСАН БАЙДАЛ**

Аргачлалын 6-д заасны дагуу өмнөх үе шатанд сонгон авсан хуулийн төсөл боловсруулах хувилбарын үр нөлөөг аргачлалд заасны дагуу ерөнхий асуултуудад хариулах замаар дүгнэлтийг нэгтгэн гаргалаа.

## **4.1. “Хүний эрхэд үзүүлэх нөлөө”**

Уг тогтоол нь хүний эрхийн зөрчил, хүний эрхийг хязгаарласан, мөн жендерийн тэгш байдлыг зөрчих зохицуулалт агуулаагүй, тэгш хандлагатай. Манай улсын мал аж ахуйн үндсэн түүхий эдийг эдийн засгийн эргэлтэд оруулж, хүн амыг тогтвортой орлоготой болгох, ажилгүйдлийн түвшнийг бууруулах шаардлага зүй ёсоор тулгарч байгаа бодит нөхцөл байдал, судалгаанд үндэслэн гарч буй тогтоол юм. Үйлдвэрлэл эрхлэгчдийн хувьд үйлдвэрлэл, экспорт нэмэгдсэнээр үр ашигтай ажиллаж байгаа ч олон хүнийг ажлын байраар тогтвортой хангах, нөгөө талаас хэрэглэгчдийг хувьд чанартай бараа, бүтээгдэхүүнээр тогтвортой хангах үүрэг хүлээх болно. Энэ нь иргэдийн эдийн засгийн эрхүүд хангагдах боломжийг бүрдүүлж Монгол Улсын Үндсэн хуулиар тунхагласан хүний эрх, эрх чөлөөг хангахад эерэг нөлөө үзүүлнэ.

## **4.2. “Эдийн засагт үзүүлэх нөлөө”**

Уг тогтоол батлагдсанаар стратегийн тэргүүлэх үйлдвэрлэл эрхлэгчдийн үйл ажиллагаа чадавхжиж, бүтээгдэхүүн нь олон улсын стандарт, чанарын шаардлага хангаснаар өртөг шингэсэн бүтээгдэхүүний үйлдвэрлэл, экспорт өсөж, гадаад валютын нөөц болон улсын төсөвт орох татварын орлого өсөх боломж бүрдэнэ.

Түүнчлэн хууль, тогтоомжоор төрийн дэмжлэгийг хэрхэн шийдвэрлэхээс шалтгаалж төсөвт нэмэлт зардал үүсэж болзошгүй ч эргээд нөхөх боломж бүрдэнэ.

## **4.3. “Нийгэмд үзүүлэх нөлөө”**

Нийгэмд ямар нэгэн сөрөг нөлөө үзүүлэхгүй. Харин эрх зүйн орчныг бүрдүүлж, соён гэгээрүүлэх ажлыг эрчимтэй хийснээр ажлын байр шинээр бий болж шинэ бүтээгдэхүүн хөгжүүлэлт технологийг даган хүний нөөцийн чадвар сайжрах тул нийгэмд эерэг нөлөөтэй.

## **4.4. “Байгаль орчинд үзүүлэх нөлөө”**

Байгаль орчинд ээлтэй үйлдвэрлэлийг түлхүү дэмжиж өгснөөр байгаль орчинд эерэг нөлөө үзүүлнэ.

## **4.5. “Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа эсэх”**

Монгол Улсын Үндсэн хуулийн зарчим, зохицуулалтын хүрээнд нийцүүлэн хууль, тогтоомжийн өөрчлөлтийн төсөл боловсруулагдсан болно. Монгол Улсын нэгдэн орсон олон улсын нийт гэрээтэй тогтоолын төслийн агуулга нь зөрчилдсөн зүйл байхгүй болно.

# **ТАВ. ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛ**Т

Аргачлалын 7-д зааснаар хувилбарын эерэг болон сөрөг талуудыг

* Зорилгод хүрэх байдал;
* Зардал, үр өгөөжийн харьцаа;
* Хүний эрх, эдийн засаг, нийгэм, байгаль орчинд үзүүлэх үр нөлөө;
* Хууль тогтоомжтой нийцэж буй эсэх;
* Гарч болох сөрөг үр дагавар, түүнийг арилгах хувилбар байгаа эсэх гэсэн шалгуураар дахин нягтлан үзэж дараах дүгнэлтийг хийлээ.

Тогтоолын төсөл боловсруулах хэрэгцээ, шаардлагыг тандан судлахад хөнгөн үйлдвэрийн салбарын тэргүүлэх ач холбогдол бүхий үйлдвэрлэлийг тогтвортой хөгжүүлэхэд тулгарч буй а/ өртөг шингээгүй, хагас боловсруулсан байдлаар экспортод гардаг, б/ хяналт зохицуулалтгүй импортын нөлөөлөл, в/малын гаралтай түүхий эдийг эдийн засгийн эргэлтэд оруулахад чухал үүрэг бүхий ноос, ноолуур, арьс, ширний үйлдвэрлэлийг тогтвортой хөгжүүлэх, г/ажиллах хүчний нөөцийн дутагдалд орсон үйлдвэрлэл, д/эрх зүйн орчин хангалтгүй гэсэн таван үндсэн асуудлыг шийдвэрлэхэд тэг хувилбар, сурталчилгааны ажил өрнүүлэх, хувийн хэвшлээр зарим чиг үүргийг гүйцэтгүүлэх, зах зээлийн хэрэгслийг ашиглан дэмжих, санхүүгийн интервенц хийх болон захиргааны шийдвэр гаргах хувилбаруудаас илүүтэйгээр хууль, тогтоолын төсөл боловсруулах хувилбар нь хамгийн үр дүнтэй, оновчтой болох нь харагдлаа.

Хуулийн төсөл боловсруулах хувилбарын хүний эрх, нийгэм, эдийн засаг, байгаль орчинд үзүүлэх үр нөлөөг дараах хүснэгтэд зааснаар үзүүлэв.

 Хүний эрхэд үзүүлэх үр нөлөө

|  |  |  |  |
| --- | --- | --- | --- |
| Үзүүлэх үр нөлөө: | Холбогдох асуултууд  |    Хариулт  |        Тайлбар |
| 1. Хүний эрхийн суурь зарчмуудад нийцэж буй эсэх
 | 1.1. Ялгаварлан гадуурхахгүй ба тэгш байх  |
| 1.1.1.Ялгаварлан гадуурхахыг хориглох эсэх | Тийм | - | Ялгаварлан гадуурхалтыг хориглож буй зохицуулалт агуулаагүй. |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | - | Үгүй | Ялгаварлан гадуурхсан буюу аль нэг бүлэгт давуу байдал үүсгэх зохицуулалт агуулаагүй. |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол  олон улсын болон үндэсний хүний эрхийн хэм хэмжээнд нийцэж буй эсэх | Тийм | - | Хуулийн төслөөр тодорхой бүлгийн эмзэг байдлыг бус үйлдвэрлэл эрхлэгчдийн эрсдэлт байдлыг бууруулахад чиглэсэн зохицуулалт хийгдэнэ.  |
| 1.2. Оролцоог хангах |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | Тийм | - | Салбарын яамны холбогдох албан тушаалтнууд, үйлдвэрлэл эрхлэгчид, салбарын холбоод, эрдэмтэн судлаачид, үйлдвэрлэгчдийн саналыг тусгаж ажиллав.   |
| 1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх  | Тийм | - |  Үйлдвэрлэл эрхлэгчид, салбарын холбоод, дээд сургууль, мэргэжил сургалтын төв, малчид, хоршоод, импортлогч, экспортлогч, худалдаа эрхлэгч |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | Тийм | - | Монгол Улсын Үндсэн хууль болон бусад хууль тогтоомжоор баталгаажуулсан иргэдийн эдийн засгийн эрх чөлөөг хангахад нөлөө үзүүлнэ. Орлого тогтвортой болж, өснө. |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | Тийм | - | Хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид зөрчилдөх зүйл байхгүй. |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм | - | Хуулийг хэрэгжүүлэх явцад хууль зөрчсөн хүн, хуулийн этгээдэд холбогдох хуульд заасны дагуу хариуцлага тооцно. |
| 1. Хүний эрхийг хязгаарласан зохицуулалт агуулсан эсэх
 | 2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх  | - | Үгүй | Хүний эрхийг хязгаарласан зохицуулалт агуулаагүй.  |
| 2.2. Хязгаарлалт тогтоох нь зайлшгүй эсэх  | - | Үгүй | Хүний эрхийг хязгаарласан зохицуулалт агуулаагүй. |
| 1. Эрх агуулагч
 | 3.1. Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | Тийм | - | * Үйлдвэрлэл эрхлэгч
* Түүхий эд бэлтгэн нийлүүлэгч, малчид
* Баталгаажуулалтын байгууллага худалдааны чиглэлээр үйл ажиллагаа эрхлэгч
 |
| 3.2. Эрх агуулагчдыг эмзэг байдлаар нь ялгаж тодорхойлсон эсэх | Тийм | - | Малчид, үйлдвэрлэл эрхлэгчид, ажилчид үүсэж болох эрсдэлийг бууруулах харилцааг агуулна.  |
| 3.3. Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | Тийм | - | Хуулийн төсөл нь малын гаралтай түүхий эдийг эдийн эргэлтэд оруулж үнэ цэнэ шингэсэн үйлдвэрлэлийн үйл ажиллагааг хөгжүүлэхэд дэмжлэг үзүүлэх, ажлын байр олноор нэмэгдүүлэх, хадгалах, орлого нэмэгдэх нийгмийн   харилцааг агуулна. |
| 3.4. Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ | - | Үгүй | Тусгайлсан хуулиар зохицуулалттай тул дахин зохицуулах шаардлагагүй |
| 4. Үүрэг хүлээгч | 4.1. Үүрэг хүлээгчдийг тодорхойлсон эсэх | Тийм | - | * төрийн байгууллага
* үйлдвэрлэл эрхлэгчид
* түүхий эд бэлтгэн нийлүүлэгч
 |
| 1. Жендерийн эрх тэгш байдлыг хангах тухай хуульд нийцүүлсэн эсэх
 | 5.1. Жендерийн үзэл баримтлалыг тусгасан эсэх | - | Үгүй | Жендерийн тэгш байдлыг хангах тухай хуультай нийцэж байгаа тул дахин зохицуулах шаардлагагүй.  |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | Тийм | - | Жендерийн тэгш байдлыг ханга тухай хуультай нийцэж байгаа. |

Эдийн засагт үзүүлэх үр нөлөө

|  |  |  |  |
| --- | --- | --- | --- |
| Үзүүлэх үр нөлөө: | Холбогдох асуултууд  |    Хариулт  |        Тайлбар |
| 1.Дэлхийн зах зээлд өрсөлдөх чадвар  | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | - | Үгүй | Ямар нэгэн сөрөг нөлөө байхгүй |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | - | Үгүй |  Ямар нэгэн сөрөг нөлөө байхгүй |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | - | Үгүй | Энэ чиглэлээр зохицуулалт агуулаагүй.  |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | - | Үгүй | Ямар нэгэн сөрөг нөлөө байхгүй |
| 2.2.Хязгаарлагдмал өрсөлдөөний улмаас үнийн хөөргөдлийг бий болгох эсэх | - | Үгүй | Ямар нэгэн сөрөг нөлөө байхгүй |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | - | Үгүй | Ямар нэгэн сөрөг нөлөө байхгүй |
| 2.4.Зах зээлд шинээр монополыг бий болгох эсэх |  | Үгүй | Ямар нэгэн сөрөг нөлөө байхгүй |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | - | Үйлдвэрлэлийн өсөлтийг дагаад зардал өсөх боловч, ашиг нэмэгдэх тул нөхөх боломжтой. |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | - | Үйлдвэрлэлийг тогтвортой хөгжүүлэхэд чиглэсэн дэмжлэг авна.  |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | - | Түүхий эдээ тогтвортой авах боломж бүрдэх |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | - | Үгүй | Ямар нэгэн сөрөг нөлөө байхгүй |
| 3.5.Аж ахуйн нэгжийг үйл ажиллагаагаа зогсооход хүргэх эсэх | - | Үгүй | Ямар нэгэн сөрөг нөлөө байхгүй |
| 4.Мэдээлэх үүргийн улмаас үүсэж байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | - | Тодорхой хэмжээний нэмэлт зардал гарах хэдий ч, үр өгөөж илүү.  |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | - | Үгүй | Ямар нэгэн сөрөг нөлөө байхгүй |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх |  - | Үгүй | Ямар нэгэн сөрөг нөлөө байхгүй |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | - | Үгүй | Ямар нэгэн сөрөг нөлөө байхгүй. Бүтээгдэхүүний чанарыг баталгаажуулах тэмдэг олгох зохицуулалт тусгана. |
| 6.Инновац болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | Тийм  | - | Дэмжинэ |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | Тийм  | - | Мэдлэг шингэсэн, инновац, ногоон технологийг нэвтрүүлэх, дэлгэрүүлэхийг дэмжинэ |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | - | Үгүй | Ямар нэгэн сөрөг нөлөө байхгүй |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм | - | Дотоодын зах зээлийг ашиглах боломж нэмэгдэнэ |
| 7.3.Хэрэглэгчдийн эрх ашигт нөлөөлөх эсэх | Тийм | - | Хуурамч бүтээгдэхүүнээс хам-гаалагдахад эерэг нөлөө үзүүлнэ.  |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | - | Ажлын байр хадгалагдаж, өрхийн орлого өснө |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | Тийм | - | Тодорхой бүс нутагт ажлын байр нэмэгдэнэ |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | - | Үгүй | Ямар нэгэн сөрөг нөлөө байхгүй |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | Тийм | - | Хамтран хөгжих боломж бүрдэнэ |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | Тийм | - | Үйлдвэрлэл, экспорт нэмэгдэхийн хэрээр улсын төсөвт орох татварын орлого нэмэгдэнэ. |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | - | Үгүй | Шинээр байгууллага байгуулахгүй.  |
| 9.3.Төрийн байгууллагад захиргааны шинэ чиг үүрэг бий болгох эсэх | - | Үгүй | Ямар нэгэн сөрөг нөлөө үзүүлэхгүй.  |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | Тийм | - | Эдийн засгийн өсөлт, ажил эрхлэлтийн байдалд эерэг нөлөө үзүүлэх болно. |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | Тийм | - | Хөрөнгө оруулалтын нөхцөл сайжирч, тогтвортой хөгжлийг дэмжинэ |
| 10.3.Инфляци нэмэгдэх эсэх | - | Үгүй | Ямар нэгэн сөрөг нөлөө байхгүй. |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | Тийм | - | Ямар нэгэн байдлаар зөрчилдөхгүй |

Хүснэгт 1. Нийгэмд үзүүлэх үр нөлөө

|  |  |  |  |
| --- | --- | --- | --- |
| Үзүүлэх үр нөлөө: | Холбогдох асуултууд  | Хариулт | Тайлбар |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | Тийм | - | Олон ажлын байр нэмэгдэнэ. |
| 1.2.Шууд болон шууд бусаар ажлын байрны цомхотгол бий болгох эсэх | - | Үгүй  | Ямар нэгэн сөрөг нөлөө байхгүй. |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм | -  | Ямар нэгэн сөрөг нөлөө байхгүй, ажлын байр нь хадгалагдана. |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | - | Үгүй  | Ямар нэгэн сөрөг нөлөө байхгүй. Мэргэжлийн чиг баримжаа олгох, мэргэжилтэй ажилтан бэлтгэх сургалтын тоо өснө |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | Тийм |  - | Түүхий эд, бүтээгдэхүүний чанар сайжирна  |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | - | Үгүй  | Ямар нэгэн сөрөг нөлөө байхгүй |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | - | Үгүй  | Ямар нэгэн сөрөг нөлөө байхгүй |
| 2.4.Шинээр ажлын стандарт гаргах эсэх | - | Үгүй  | Үгүй |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | - | Үгүй  | Ажилтны цахим мэдээллийн санг бүрдүүлнэ.  |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | - | Үгүй  | Ямар нэгэн сөрөг нөлөө байхгүй. |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэрхшээлтэй иргэд, ажилгүй иргэд, үндэстний цөөнхөд гэх мэт | - | Үгүй  | Ямар нэг сөрөг нөлөө үзүүлэхгүй. Хөгжлийн бэрхшээлтэй иргэд ажлын байр нэмэгдэнэ. |
| 3.3.Гадаадын иргэдэд илэрхий нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | - | Үгүй  | Ямар нэгэн сөрөг нөлөө байхгүй |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | - | Үгүй  | Ямар нэгэн сөрөг нөлөө байхгүй. |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | - | Үгүй  | Ямар нэгэн сөрөг нөлөө байхгүй |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | Тийм | -  | Нийгмийн үйлчилгээний чанар, хүртээмжид эерэг нөлөөлнө |
| 6.2.Ажилчдын боловсрол, шилжилт хөдөлгөөнд нөлөөлөх эсэх | Тийм | - | Ямар нэгэн сөрөг нөлөө байхгүй |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | - | Үгүй  | Ямар нэгэн сөрөг нөлөө байхгүй. |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | - | Үгүй  | Ямар нэгэн сөрөг нөлөө байхгүй. |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 7.2.Хуулийг албадан хэрэгжүүлэхэд нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 7.3.Гэмт хэргийн илрүүлэлтэд нөлөө үзүүлэх эсэх | - | Үгүй  | Ямар нэгэн сөрөг нөлөө байхгүй. |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | - | Үгүй  | Ямар нэгэн сөрөг нөлөө байхгүй. |
| 8.Соёл | 8.1.Соёлын өвийг хамгаалахад нөлөө үзүүлэх эсэх | - | Тийм | Уламжлалт нүүдлийн мал аж ахуй эрхлэх өв соёл өвлөгдөн үлдэнэ. |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 8.3.Иргэдийн түүх, соёлоо хамгаалах оролцоонд нөлөөлөх эсэх | - | Үгүй  | Ямар нэгэн сөрөг нөлөө байхгүй. |

Хүснэгт 2. Байгаль орчинд үзүүлэх үр нөлөө

|  |  |  |  |
| --- | --- | --- | --- |
| Үзүүлэх үр нөлөө: | Холбогдох асуултууд | Хариулт | Тайлбар |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | - | Үгүй  | Байгальд ээлтэй үйлдвэрлэлийг дэмжсэнээр агаарын бохирдлыг бууруулахад эерэг нөлөө үзүүлнэ. |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | - | Үгүй  | Ямар нэгэн сөрөг нөлөө байхгүй. |
| 2.2.Эрчим хүчний хэрэглээг нэмэгдүүлэх эсэх | - | Үгүй  | Ямар нэгэн сөрөг нөлөө байхгүй. Эрчим хүчний хэмнэлттэй ногоон дэвшилтэт технологи нэвтрүүлнэ. |
| 2.3.Эрчим хүчний үйлдвэрлэлд нөлөө үзүүлэх эсэх | - | Үгүй  |
| 2.4.Тээврийн хэрэгслийн агаарын бохирдлыг нэмэгдүүлэх эсэх | - | Үгүй  | Ямар нэгэн сөрөг нөлөө байхгүй. |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | - | Үгүй  | Ямар нэгэн сөрөг нөлөө байхгүй. |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | - | Үгүй  | Ямар нэгэн сөрөг нөөлөө байхгүй. |
| 3.3.Ан амьтдын нүүдэл, суурьшилд сөргөөр нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 3.4.Тусгай хамгаалалттай газар нутагт сөргөөр нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | - | Үгүй  | Ямар нэгэн сөрөг нөлөө байхгүй. |
| 4.2.Усны бохирдлыг нэмэгдүүлэх эсэх | - | Үгүй  | Ямар нэгэн сөрөг нөлөө байхгүй. Усыг хэмнэлттэй зарцуулах ногоон дэвшилтэт технологи нэвтрүүлнэ. |
| 4.3.Ундны усны чанарт нөлөөлөх эсэх | - | Үгүй  | Ямар нэгэн сөрөг нөлөө байхгүй |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | - | Үгүй  | Ямар нэгэн сөрөг нөлөө байхгүй. |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | - | Үгүй  | Ямар нэгэн сөрөг нөлөө байхгүй. |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | - | Үгүй  | Ямар нэгэн сөрөг нөлөө байхгүй. |
| 6.2.Газрын зориулалтыг өөрчлөх эсэх | - | Үгүй  | Ямар нэгэн сөрөг нөлөө байхгүй. |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | - | Үгүй  | Ямар нэгэн сөрөг нөлөө байхгүй. |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхыг нь алдагдуулахгүйгээр зохистой ашиглах эсэх | Тийм | -  | Ямар нэгэн сөрөг нөлөө байхгүй. |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | - | Үгүй  | Ямар нэгэн сөрөг нөлөө байхгүй.. |

# **ЗУРГАА.ТУХАЙН ЗОХИЦУУЛАЛТЫН ТАЛААРХ ОЛОН УЛСЫН БОЛОН БУСАД УЛСЫН ЭРХ ЗҮЙН ЗОХИЦУУЛАЛТЫН ХАРЬЦУУЛСАН СУДАЛГАА**

Орчин цагт бизнес нь зөвхөн санхүүгийн хувьд ашигтай байх нь хангалтгүй болжээ. Учир нь нийлүүлэлтийн болон нэмүү өртгийн сүлжээндээ байгаль орчинд сөрөг нөлөө үзүүлэхээс зайлсхийх, хүний эрхийн эрсдэлийг бууруулах, улмаар арилгахыг үндэстэн дамнасан корпорацууд, экспортын бараа, бүтээгдэхүүн үйлдвэрлэгчдээс шаардах болсон. Тухайлбал, бизнесийн нийлүүлэлтийн сүлжээнд хүний эрх, байгаль орчныг хамгаалах зэрэг тогтвортой хөгжлийн зарчмуудыг мөрдүүлэх зайлшгүй шаардлагыг Их долоогийн (G7) дээд хэмжээний 2015 оны уулзалтын тунхаг бичигт онцлон тэмдэглэжээ. Учир нь байгаль орчны бохирдол нь хүний амьд явах, эрүүл, аюулгүй орчинд амьдрах, байгалийн тэнцэл алдагдахаас хамгаалуулах, өндөр наслах зэрэг үндсэн эрх, эрх чөлөөг ноцтой зөрчихөөс гадна хувь хүний суурь чадавх (эрүүл мэнд, боловсрол, ажил эрхлэлт)-д урт хугацааны туршид сөрөг нөлөө үзүүлдгээрээ хор уршиг ихтэй гэж үздэг. Азийн орнуудаас Япон улс “Хариуцлагатай нийлүүлэлтийн сүлжээнд хүний эрхийг хүндэтгэх удирдамж”-ийг батлан 2022 оноос хэрэгжүүлж эхэлсэн байна. Уг удирдамжийг Япон улсад үйл ажиллагаа эрхэлж буй бизнесүүд төдийгүй тэдгээрийн нийлүүлэлтийн сүлжээнд оролцогч талууд ч мөн адил дагаж мөрдөх үүрэгтэй.

Европын холбоо нь бизнесийн үйл ажиллагаанд хүний эрхийг хамгаалахад баримтлах зарчмуудыг зохицуулсан эрх зүйн баримт бичгийг ойрын хугацаанд батлахаар ажиллаж байна. Энэ хүрээнд жишээ нь ХБНГУ-д хүний эрхийн зөрчил гаргасан бизнесийг нэг зуун мянгаас найман сая еврогоор торгохоор хуульчилсан.

Дэлхийн хэмжээнд зах зээлийн эрх зүйн зохицуулалт ийнхүү чангарахын зэрэгцээ худалдан авагч, хэрэглэгчдийн хандлагад ч томоохон өөрчлөлт гараад байна. Тухайлбал, хүмүүсийн байгаль орчны эрүүл байдалд санаа зовних нь сүүлийн таван жилд 16%-аар өссөн бөгөөд Ковид-19 халдварт өвчнөөс хойш энэ байдал огцом нэмэгджээ. Байгаль орчны өсөн тэлж байгаа хямралын тухай илүү их мэддэг болсон энэхүү шинэ хандлагыг “эко-сэрэлт” гэж Дэлхийн зэрлэг байгаль хамгаалах сангаас нэрлэсэн байна.

Ийнхүү дэлхийн уур амьсгалын өөрчлөлтийг бууруулахад эерэг хувь нэмэр оруулах хүсэл нь байгальд ээлтэй арга замаар үйлдвэрлэсэн бүтээгдэхүүнийг худалдаж авахыг эрмэлзэхэд хүргэсэн анхдагч шалтгаан юм. Жишээ нь, дэлхийн хүн амын 80%-ийг хамруулан 54 оронд 27 хэлээр 2016-2020 оны хооронд судалгаа явуулж, байгальд ээлтэй арга замаар үйлдвэрлэсэн нь баталгаатай бүтээгдэхүүнийг худалдан авч байгаа шалтгааныг тодруулахад: 30% нь байгаль орчноо сайжруулах, 23% нь хог хаягдлыг багасгах, 22% нь хүлэмжийн хийн ул мөрийг бууруулах, 17% нь мал амьтны эрх ашгийн төлөө гэсэн бол зөвхөн 7% нь л нийтийн хандлагыг даган тогтвортой бүтээгдэхүүн авдаг гэжээ.

“Европын супермаркет” сэтгүүлд дурдсанаар, орчин үеийн хэрэглэгчдийн худалдан авалтын шийдвэрээс дараах хандлага ажиглагдаж байна. Үүнд: Байгаль орчинд ээлтэй амьдрах хүсэл, хандлага нэмэгдэхийн хэрээр бүтээгдэхүүний нийлүүлэлтийн болон өртгийн сүлжээ бүхэлдээ байгаль орчинд ээлтэй байх шаардлагатай болсон. Тухайлбал, Европын 5,000 хэрэглэгчдийн дунд 2018 онд явуулсан судалгаанд оролцогчдын 40% нь тэдний хэрэглэж байгаа хүнс, ундаа байгаль орчинд сөрөг нөлөө үзүүлээгүй байхыг чухалчилснаас гадна дэлхий нийтэд тулгараад байгаа уур амьсгалын өөрчлөлтийн асуудлыг шийдвэрлэхэд бизнесүүд хувь нэмрээ оруулах ёстой гэж үзжээ. Тэр дундаа байгаль орчныг хамгаалах (88%), уур амьсгалын өөрчлөлтийг сааруулах, ядуурлыг бууруулах (85%)-д бизнесүүд түлхүү оролцох ёстой гэсэн байна. Өндөр хөгжилтэй болон хөгжиж буй орны хэрэглэгчдийг хамруулсан “Хэрэглэгчдийн дуу хоолой-2021” судалгаанд оролцогчдын 35% нь тогтвортой арга хэлбэрээр үйлдвэрлэсэн бүтээгдэхүүнийг худалдан авахыг илүүд үзнэ гэжээ.

Хог хаягдал: Байгалийн нөөцийг хэмнэлттэй, үр ашигтай зарцуулсан эсэх, хог хаягдалгүй дахин ашиглах боломж, хүлэмжийн хийн ялгаралтад үзүүлэх нөлөө зэрэгт хэрэглэгчид ач холбогдол ихээр өгөх болсон. Ойрх дорнодын Арабын булангийн зургаан орны хэрэглэгчдийн дунд 2020 онд явуулсан судалгаагаар 80% нь тогтвортой амьдралын хэв маягийг сонгоход бэлэн, 56% нь тогтвортой амьдралын хэв маягийг сонгох нь зайлшгүй шаардлага гэж хариулжээ.

Ёс суртахуун: Тухайн бүтээгдэхүүний гарал үүсэл, үйлдвэрлэсэн арга хэлбэр, сэдэл, түүх, нийлүүлэлтийн болон өртгийн сүлжээний туршид хүний эрх зөрчигдсөн эсэхтэй холбоотой мэдээлэлд ач холбогдол өгөх болсон. Европын 5,000 хэрэглэгчдийн дунд 2018 онд явуулсан судалгаанд оролцогчдын 61% нь хүний эрх зөрчигдсөн эсэх, амьтанд ээлтэй эсэхийг; 30% нь бүтээгдэхүүнийг үйлдвэрлэгч болон нийлүүлэгчийн ажилчид шударга цалин хөлс авдаг эсэхийг мэдэхийг хүссэн байна.

Цахимжилт: Технологийн дэвшлийн нөлөөгөөр бүтээгдэхүүн, үйлчилгээний мэдээллийг цахим сувгаар түлхүү авах болсон бөгөөд энэ хэрээр бүтээгдэхүүн, үйлчилгээний нэр төрөл, цар хүрээ өргөжсөөр байна.

Дээрх шинэ хандлагад нийцүүлэх үүднээс бизнесийн олон салбар хариуцлагатай бүтээгдэхүүн үйлдвэрлэхийн тулд түүхий эдийн худалдан авалтаас эцсийн бүтээгдэхүүн гаргах хүртэлх бүх шат дамжлагатаа байгаль орчны асуудлыг чухалчилж үзэх боллоо.

Бүгд Найрамдах Хятад Ард Улсын хөгжилд хөнгөн үйлдвэр голлох үүрэг гүйцэтгэсэн. Дэлхийн ноолуурын зах зээлд тэргүүлэгч орон БНХАУ дээрх чиг хандлагад нийцүүлэн олог улсын стандартыг боловсруулах, хэрэгжүүлэх, дэмжих чиглэлд эрчимтэй арга хэмжээ авч байна.

Хөнгөн үйлдвэрлэлийн салбар нь олон хүний ажлын байр шингээдэг онцлогтой тул хүн ам олонтой ялангуяа зүүн өмнөд азийн орнуудад тус салбар хөгжиж байна.

Зарим улсын туршлагаас харвал:

* Их британ улс нь гаалийн өндөр татвар, их хэмжээний татаас, патентийн хуулиар шинэ санааг хамгаалснаар хүчирхэг орон болсон түүхтэй.
* Сингапур улс нь гадаадын хөрөнгө оруулагчдыг урьж байсан ч стратегийн гэж үздэг салбаруудаа олон улсын корпорациудыг татахын тулд ялангуяа тодорхой салбаруудад чиглэсэн дэд бүтэц, боловсролд төрөөс хөрөнгө оруулж нилээд хэмжээний татаас өгч байсан.
* Солонгос, Вьетнам зэрэг орнуудад ч дотоодын орцын шаардлагыг хатуу тавьснаар үйлдвэрлэл нь эрчимттэй хөгжжээ.

 Мал аж ахуй, түүнээс гаралтай түүхий эдийн боловсруулах үйлдвэрлэл дорвитой хөгжихгүй байгаа шалтгаан нь манай улсын авч хэрэгжүүлж байгаа урамшууллын бодлого оновчтой бус, дэмжлэг, хяналт сул, хариуцлага тооцох механизм тодорхойгүй, түүхий эд бүтээгдэхүүний гарал үүсэл, чанарын мөшгөх тогтолцоо бүрдээгүй зэрэгтэй холбоотой юм.

# **ДОЛОО.ЗӨВЛӨМЖ**

Тулгамдаад байгаа асуудлыг цогцоор нь шийдвэрлэх, төрийн дэмжлэгийн эрх зүйн орчныг сайжруулах, түүхий эдийн чанар, байгальд ээлтэй байдлыг эрх бүхий баталгаажуулалтын байгууллагаар дамжуулан олон улсын хэрэглэгчийн эрэлт шаардлагад нийцүүлэн баталгаажуулах, үнэ цэнийг нь нэмэгдүүлэх, үйлдвэрлэлийн хүчин чадлыг нэмэгдүүлэхдээ ногоон хөгжлийн болон бүсчилсэн хөгжлийн бодлоготой уялдуулах, хүний нөөцийн эрэлт хэрэгцээг хангах, тогтвор суурьшлыг сайжруулахад хувийн хэвшлийн бүтээлч санал санаачилга, оролцоог нэмэгдүүлэх шаардлагатай байна.

Монгол Улсын Алсын хараа-2050, Шинэ сэргэлтийн бодлого, Засгийн газрын 2020-2024 оны үйл ажиллагааны хөтөлбөрт туссан зорилго, зорилтыг хэрэгжүүлэхэд Засгийн газрын 2008 оны 83 дугаар тогтоолоор Монгол Улсын тэргүүлэх ач холбогдол бүхий салбарын жагсаалтад орсон ноос, ноолуур, арьс ширний тэргүүлэх үйлдвэрлэлийг дэмжин тогтвортой хөгжүүлэх үзэл санаатай бүрэн нийцэж байгаа юм.

 ---оОо---